section_heading: Optička svojstva
paragraph_text: Optičko istraživanje minerala skarbroita koje su uradili Brindley i Comer (1960.) napravljeno je pomoću elektronskog mikroskopa. Kristali skarbroita promatrani ispod mikroskopa imaju obrise rombova s oštrim kutom od 66±1° i tupim kutom od 113±1°. Debljina kristala varira od 0,01-0,05 μm. Duffin i Goodyear (1960.) navode kako je skarbroit previše sitnozrnast za detaljnu optičku analizu, međutim uspješno su odredili indeks loma koji iznosi 1,509.